Tydlose Delft trou inspirasie - Mooi Troues
Hier by Mooi Troues is ons lief om te sien hoe kreatief trou diensverskaffers in Suid-Afrika kan wees en deel ons graag met julle hul werk as trou inspirasie. In dié inskrywing deel ons die Tydlose Delft trou inspirasie.
Afrikaans is tog afkomstig van Hollands en daarom dink ons die vars blou en wit Delft kleurskema kan baie mooi werk by 'n troue. 'Iets blou' stel suiwerheid, liefde en getrouheid voor. 'n Perfekte kombinasie vir 'n tydlose troue. Die goud eetgerei bring daai elegante element by waarvoor baie paartjie wil gaan.
Mooi Troues skryfbehoefte bydraer, Bacht Designs, het kreatief geraak met die Delft tema en het baie mooi trou skryfbehoeftes ontwerp, Die skryfbehoeftes is sag en stylvol en werk perfek saam die tydlose effek van die gestileerde trou inspirasie.
Blaai af en geniet hierdie tydlose Delft trou inspirasie.
Die "hoof brein" is Carien van Bloemendagen, sy maak altyd planne!
Somer in die Vrystaat is baie warm en ons wou graag 'n ligte en koel gevoel skep, daarom die blou en wit.
Die span het al vantevore saam gewerk aan fotosessies, almal werk mooi saam en bring hulle kant. Ons verstaan mekaar en komplimenteer mekaar goed.
As daar probleem is sorteer Carien dit vinnig uit, sy dink selfs aan potensiële probleem en hou oplossings gereed.
Dat alles moeiteloos (of dit kom so voor) gebeur het en bymekaar gekom het. Die Bloemis het op die Delft tema besluit en almal het sonder twyfel ingestem en met idees en voorbeelde na vore gekom. Ons het 'n groepie op WhatsApp gestig en saam gesels en ons idees gedeel.
Die Delft blompotte is die hoof tema vir die dekor. Omdat goud en koper op die oomblik hoogmode is het ons besluit om dit saam te gebruik. Eenvoudige kristal glase is tydloos en sal 'n tafel altyd mooi komplimenteer
Dit gaan hand aan hand met die dekor. Een van die spanlede, Sade, het 'n rok vir elke geleedheid en tema byderhand. Die Model se pragtige skepping het die Tafel, dekor en Delft mooi opgetel.
Ons het Montebello gekies orr die 'n baie populêre plek in Bloemfontein is. Dit is ongelooflik mooi en die bestuur het ons verwelkom toe ons hulle benader het vir die fotosessie. Hulle het ons baie welkom laat voel, ek kan net dink hoe spesiaal en welkom hulle 'n potensiële bruid sal laat voel!
Ons advies aan paartjies sal wees om uit te kyk vir 'n venue wat nie reeds aan 'n styl of tema gekoppel is nie om die tafels en dekor te laat uitstaan. Praat ook openlik met jou bloemis oor jou begroting en verwagtinge, maar gee hom of haar ook 'n kans om hul gedagtes en idees te deel. Hulle het die beroep gekies en kan al mooi prentjies in hulle koppe sien waaroor di bruid dalk nog kan twyfel. 'n Fotograaf wat al by die spesifieke venue fotos geneem het sal 'n plus wees, hulle weet waarvoor om te kyk om die mooiste fotos te neem wat jy as bruid nog vir jare na gaan staar.